- Hindi News
- National
- भूमि के भीतर की हलचल जानने हो रहा सर्वेक्षण, भूकंप से जुड़ी जानकारी मिलेगी
भूमि के भीतर की हलचल जानने हो रहा सर्वेक्षण, भूकंप से जुड़ी जानकारी मिलेगी
भास्कर संवाददाता | पिपलियाजोधा
भूमि के भीतर की हलचल जानने के लिए मिनिस्ट्री ऑफ पेट्रोलियम विभाग ने प्रदेश में सर्वे की शुरुआत कराई है। यह अक्टूबर से देवास में शुरू हुआ था, जो अब मंदसौर जिले के चंबल क्षेत्र के ढाणी, हिंगोरियाबड़ा, हाथीबोलिया, बांसखेड़ी होते हुए मनासा व नीमच से चित्तौड़ की ओर जाएगा।
सर्वेक्षणकर्ता अन्नाराम उनकी टीम के साथ आए हैं। उन्होंने बताया सर्वेक्षण से भूमि के भीतर के ताप, उपस्थित पदार्थ, वाटरलेवल के साथ भूकंप से जुड़ी जानकारी मिलेगी। उपस्थित तत्वों के बारे में पता चलेगा। उक्त रिपोर्ट मंत्रालय को देंगे। इसके लिए हर 60 मीटर पर मशीन द्वारा 120 फीट व 3 किमी की दूरी पर 220 फीट होल करके भूमि की अंदरूनी हलचल व घुर्णन गति का पता लगाया जाएगा।
उन्होंने बताया गड्ढे के पास सेंसर के जिओ फोन से गड्ढे के दोनों दिशाओं में 22 किमी तक पृथ्वी की अंदरूनी हलचल के बारे में जानकारी मिलेगी। सर्वेक्षण केंद्र सरकार की प्लानिंग के तहत किया जा रहा है। सर्वे पूरा होने के बाद पता चलेगा कि कुछ नया पदार्थ मिला है या नही। सर्वेक्षणकर्ता अन्नाराम ने बताया कई बार सर्वे में कोई भी चीज सामने नहीं आती है तो वहां पर पृथ्वी के तापमान व वाटरलेवल की जानकारी मिल जाती है।
ग्राम ढाणी में मशीन से होल कर भूमि की अंदरूनी हलचल का जायजा लेते केंद्रीय दल।
tgl_Latn sot_Latn hin_Deva hin_Deva kas_Deva awa_Deva hin_Deva hin_Deva hin_Deva